Държавен вестник, бр. 73, 2003 г., стр. 55

Б Р О Й  73
Д Ъ Р Ж А В Е Н   В Е С Т Н И К
С Т Р .  55
7.15. При прекратяване на концесионния договор
концесионерът се задължава веднага да преустанови
изпълнението на концесионната дейност и в едномесе-
чен срок да освободи обекта, както и да предаде цялата
информация по реда на т. 7.12.1.
8. Права на концедента:
8.1. Да получава дължимите концесионни възнаг-
раждения (еднократно и периодично) в договорените
размери и срокове съгласно т. 7.
8.2. Да извършва контрол по изпълнение на задъл-
женията на концесионера и по спазване на условията
на концесията по всяко време, вкл.:
8.2.1. да изисква от концесионера периодични справ-
ки и отчети (тримесечни и годишни) за количеството
и качеството на извършената работа;
8.2.2. да изисква от концесионера ежегодно до 31
март отчет за изпълнение на показателите, заложени
в цялостния работен проект и годишните работни про-
екти за предходната година;
8.2.3. да извършва по всяко време проверки за спаз-
ване от страна на концесионера на екологичните, са-
нитарно-хигиенните, противопожарните и други дейс-
тващи норми и нормативи;
8.2.4. да извършва по всяко време проверки за
спазване на договорните задължения от страна на
концесионера;
8.2.5. да получава от концесионера договорените
гаранции по т. 7.7 и 7.8.
8.3. Да получава дължимите лихви, санкции, неус-
тойки и други обезщетения при неизпълнение или лошо
изпълнение на задълженията на концесионера.
8.4. Да прекрати едностранно договора за концесия
при неизпълнение на задължения от страна на концеси-
онера или при нарушаване на условията на концесията.
8.5. При наличието на условията по т. 6 да поиска
изменение на концесионния договор.
9. Задължения на концедента:
9.1. Да отстъпи на концесионера изключителното
право по осъществяването на концесионната дейност
по т. 1 за срока на действие на договора.
9.2. Да не предоставя права за добив на пясък от
находище “Маница” на трети лица за срока на конце-
сионния договор.
9.3. Да оказва съдействие на концесионера при
осъществяване на концесионната дейност.
9.4. Да не пречи на концесионера да осъществява
правата си по концесията, освен в случаите, определе-
ни с нормативен акт или с концесионния договор.
9.5. Да пристъпи към изменение на концесионния
договор при условията на т. 6.1.
9.6. Да преизчислява периодичното концесионно
възнаграждение на база годишен отчет за добитото
количество в повече от минималния годишен добив на
пясък. При преизчисляването на периодичното конце-
сионно възнаграждение за съответната година конце-
дентът се съобразява с официално обявения инфлаци-
онен индекс и с промяна в разходите за извършване на
концесионната дейност.
10. Концесионерът носи пълна имуществена отго-
ворност по гражданското законодателство за всички
причинени щети на физически и юридически лица във
връзка с осъществяването на концесионната дейност.
11. Санкции за неизпълнение или лошо изпълне-
ние на задълженията по концесионния договор:
11.1. Санкции за концесионера:
11.1.1. концесионерът дължи на концедента обез-
щетение за вредите, които действително е причинил
на концедента във връзка с осъществяваната концеси-
онна дейност;
11.1.2. концесионерът дължи на кондецента обез-
щетение в размер на договореното периодично конце-
сионно възнаграждение за съответната година при прек-
ратяване на концесионния договор по негова вина;
11.1.3. при предсрочно прекратяване на концеси-
онния договор при виновно неизпълнение на задъл-
женията от страна на концесионера той няма право на
обезщетения за изградените от него сгради, инфраст-
руктура и съоръжения, трайно прикрепени към обек-
та на концесия;
11.1.4. за забавено плащане на концесионното въз-
награждение концесионерът дължи на концедента обез-
щетение по чл. 86 ЗЗД в размер законната лихва от
деня на забавата до окончателно изплащане на възнаг-
раждението.
11.2. Санкции за концедента—концедентът дължи
на концесионера обезщетение за вредите, които ви-
новно му е причинил във връзка с осъществяване на
концесионната дейност, но не повече от 10 % от стой-
ността на периодичното концесионно възнаграждение
за съответната година.
12. Действието на концесионния договор се спира в
следните случаи:
12.1. Когато в резултат от изпълнението на догово-
ра възникне опасност за националната сигурност или
отбраната на страната, за околната среда, за защитени
със закон обекти и територии и за обществения ред.
12.2. Когато осъществяването на концесионната
дейност и изпълнението на концесионния договор се
препятстват или затрудняват от трети лица.
13. Концесионният договор се прекратява:
13.1. С изтичане на срока.
13.2. При обективна невъзможност за осъществя-
ване на концесионната дейност.
13.3. При смърт на физическото лице—концесионер.
13.4. При влязло в сила съдебно решение за обявя-
ване в несъстоятелност на концесионера.
13.5. По взаимно съгласие.
13.6. По силата на съдебно или арбитражно решение.
13.7. При възникване на обстоятелствата по чл. 75,
ал. 2 ЗОС страните могат да изменят договора, както и
да го прекратят предсрочно по взаимно съгласие или ед-
ностранно след решение на Общинския съвет—Варна.
13.8. Концесионният договор може да бъде прекра-
тен и на други предвидени в нормативен акт или дого-
ворени от страните основания.
14. Всички спорове между страните се решават по
взаимно съгласие, а в случай на непостигане на съгла-
сие спорът се решава по реда на Гражданско-процесу-
алния кодекс.
15. Приема проекта за концесионен договор, съгла-
суван с Министерството на околната среда и водите.
16. Упълномощава кмета на община Варна в едно-
месечен срок от обнародването на решението в “Дър-
жавен вестник” да сключи договор за концесия с ЕТ
“Морски бряг—Васил Василев”, Варна.
17. При несключване на концесионния договор в
срока по т. 16, вкл. при отказ от страна на концесионера
да преговаря или да подпише в срок договора, кметът на
община Варна внася в сесия на Общинския съвет—Вар-
на, ново предложение за предоставяне на концесия, като
начинът за определяне на концесионера е конкурс.
Председател: Кр. Симов
46605
ОБЩИНА ГЛАВИНИЦА,
ОБЛАСТ СИЛИСТРА
ЗАПОВЕД № 0565
от 5 август 2003 г.
На основание чл. 44, ал. 1, т. 2, 5 и 7 и ал. 2 ЗМСМА,
чл. 10, ал. 6 и 7 ЗНП, чл. 15, ал. 1 и 5 ППЗНП, въз ос-
нова на решение № 352 от 31.VII.2003 г. на Общинския
съвет—гр. Главиница (протокол № 32/31.VII.2003 г.),
закривам целодневна детска градина “Сокол”, с. Со-
кол, община Главиница, считано от 1.IХ.2003 г.